

**UPRAVNI ODJEL ZA POVJERENE**

**POSLOVE DRŽAVNE UPRAVE**

**KLASA: 112-02/21-01/22**

**URBROJ: 2198/1-19/1-21-6**

**Zadar, 20. listopada 2021. godine**

Na temelju članka 17. i 19 stavka 1., Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 4/18, 112/19 – u daljnjem tekstu: Zakon), pročelnik Upravnog odjela za povjerene poslove državne uprave, objavljuje

**UPUTE I OBAVIJESTI KANDIDATIMA**

**koji podnose prijave na javni natječaj za prijam u službu**

**u Upravni odjel za povjerene poslove državne uprave**

U „Narodnim novinama“ broj 113/2021 od 20. listopada 2021. godine objavljen je javni natječaj za prijam u službu u Upravni odjel za povjerene poslove državne uprave, na radna mjesta:

1. **referent za povjerene poslove**, radno mjesto broj 190. iz Pravilnika u Odsjeku za društvene djelatnosti, Pododsjek za hrvatske branitelje i članove njihovih obitelji, 1 izvršitelj, na neodređeno vrijeme, uz obvezan probni rad u trajanju od 3 mjeseca;

2. **matičar**, radno mjesto broj 198. iz Pravilnika u Odsjeku za opću upravu, Pododsjek za osobna stanja građana, matičarstvo i registar birača, 2 izvršitelja, na neodređeno vrijeme, uz obvezan probni rad u trajanju od 3 mjeseca;

3. **samostalni upravni referent za povjerene poslove**, radno mjesto broj 213. iz Pravilnika, mjesto rada Biograd na Moru, 1 izvršitelj, na neodređeno vrijeme, uz obvezan probni rad u trajanju od 3 mjeseca.

Od dana objave javnog natječaja u „Narodnim novinama“ počinje teći rok od 8 dana za podnošenje prijava na javni natječaj. Slijedom navedenog, posljednji dan za podnošenje prijava na javni natječaj je 28. listopada 2021. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**I. Opis poslova radnih mjesta, koja se popunjavaju predmetnim javnim natječajem, prema Pravilniku o unutarnjem redu upravnih tijela Zadarske županije („Službeni glasnik Zadarske županije“ broj 1/20, 28/20 – u daljnjem tekstu: Pravilnik):**

**1. referent za povjerene poslove, radno mjesto broj 190. iz Pravilnika:**

- obavlja poslove iz djelokruga povjerenih poslova državne uprave u svezi pogreba umrlog hrvatskog ratnog vojnog invalida i umrlog hrvatskog branitelja iz Domovinskog rata uz odavanje vojne počasti te obilježavanju prigodnih datuma;

- obavlja poslove prijema, upisivanja akata u propisane očevidnike, otpremu akata, vođene propisanih očevidnika;

- obavlja i druge poslove koji mu se povjere.

**2. matičar, radno mjesto broj 198. iz Pravilnika:**

- obavlja upise, verifikaciju upisa, izdaje isprave i provodi promjene državnih matica, registra životnog partnerstva i knjige državljana. Obavlja pripremne radnje za sklapanje braka u građanskom i vjerskom obliku. Sklapa brak u građanskom obliku. Sklapa životno partnerstvo osoba istog spola. Priprema izviješća;

- vodi i ažurira registar birača. Izdaje sva uvjerenja iz područja registra i popisa birača. Obavlja statističku obradu podataka;

- obavlja i druge poslove koji mu se povjere.

**3. samostalni upravni referent za povjerene poslove, radno mjesto broj 213. iz Pravilnika:**

- vodi upravni postupak i rješava u stvarima iz djelokruga poslova državne uprave iz područja imovinsko-pravnih poslova, ugostiteljstva i turizma;

- rješava u stvarima iz područja osobnih stanja građana, matičarstva i registra birača. Obavlja kontrolu državnih matica, knjige državljana, registra životnog partnerstva i registra birača;

- obavlja i druge poslove koji mu se povjere.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10), plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

1. Koeficijent složenosti poslova radnog mjesta referenta za povjerene poslove je 1,46, utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 23., za radna mjesta 11. klasifikacijskog ranga („Službeni glasnik Zadarske županije“ broj 25/19).

2. Koeficijent složenosti poslova radnog mjesta matičar je 1,55, utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 21., za radna mjesta 11. klasifikacijskog ranga („Službeni glasnik Zadarske županije“ broj 25/19).

3. Koeficijent složenosti poslova radnog mjesta samostalnog upravnog referenta za povjerene posloveje 1,90, utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 12., za radna mjesta 6. klasifikacijskog ranga („Službeni glasnik Zadarske županije“ broj 25/19).

Osnovica za izračun plaće utvrđena je Odlukom o visini osnovice za obračun plaća službenika i namještenika Zadarske županije („Službeni glasnik Zadarske županije“ broj 4/19, 9/20, 20/20).

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona, a provodi je tročlano Povjerenstvo za provedbu javnog natječaja imenovano od strane pročelnika Upravnog odjela za povjerene poslove državne uprave.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima javnog natječaja, a poziv na prethodnu provjeru znanja i sposobnosti biti će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) ,te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima javnog natječaja neće se smatrati kandidatima prijavljenim na javni natječaj, te će im biti upućena odgovarajuća pisana obavijest.

**1. Pravni izvori za pripremanje kandidata za prethodnu provjeru znanja za radno mjesto referent za povjerene poslove, radno mjesto broj 190. iz Pravilnika u Upravnom odjelu za povjerene poslove državne uprave, su sljedeći:**

- Zakon o hrvatskim braniteljima iz Domovinskog rata i članovima njihovih obitelji, od članka 1. do članka 21. („Narodne novine“ broj 121/2017, 98/2019, 84/2021);

- Uredba o uredskom poslovanju („Narodne novine“ broj 75/2021);

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

**2. Pravni izvori za pripremanje kandidata za prethodnu provjeru znanja za radno mjesto matičar, radno mjesto broj 198. iz Pravilnika u Upravnom odjelu za povjerene poslove državne uprave, su sljedeći:**

- Zakon o državnim maticama („Narodne novine“ broj 96/1993, 76/2013, 98/2019);

- Zakon o osobnom imenu („Narodne novine“ broj 118/2012, 70/2017, 98/2019);

- Obiteljski zakon od članka 12. do članka 39.(„Narodne novine“ broj 103/2015, 98/2019, 47/2020);

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

**3. Pravni izvori za pripremanje kandidata za prethodnu provjeru znanja za radno mjesto samostalni upraavni referent za povjerene poslove, radno mjesto broj 213. iz Pravilnika u Upravnom odjelu za povjerene poslove državne uprave, mjesto rada Biograd na Moru, su sljedeći:**

- Zakon o izvlaštenju i određivanju naknade ("Narodne novine", br. 74/2014, 9/2017,98/2019)

- Zakon o naknadi za imovinu oduzetu za vrijeme jugoslavenske komunističke vladavine ("Narodne novine", br. 92/19996, 39/1999, 42/1999, 43/2000, 131/2000, 27/2001, 34/2001, 65/2001, 118/2001, 80/2002, 81/2002 i 98/2019)

- Zakon o lokalnoj i područnoj (regionalnoj) samoupravi („Narodne novine“ broj br. 33/2001, 60/2001, 129/2005, 109/2007, 125/2008, 36/2009, 150/2011, 144/2012, 123/2017, 98/2019, 144/2020)

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

Izvori za pripremu kandidata objavljeni u «Narodnim novinama» dostupni su na mrežnoj stranici <https://narodne-novine.nn.hr/>, izvori objavljeni u „Službenom glasniku Zadarske županije“ dostupni su na linku <https://glasnik.zadarska-zupanija.hr/> .

Prethodna provjera znanja i sposobnosti kandidata, za sva radna mjesta koja se popunjavaju predmetnim javnim natječajem, obuhvaća:

- pisanu provjeru znanja iz područja navedenih u pravnim izvorima za pripremanje kandidata,

- intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 20 bodova.

Pisana provjera znanja sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na cijeli broj daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

S kandidatom koji na pisanom testiranju ostvari najmanje 50% ukupnog mogućeg broja bodova, Povjerenstvo za provedbu javnog natječaja provest će intervju.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o javno natječajnom postupku:**

1. Molimo podnositelje u prijavi navesti sve podatke i priložiti svu traženu dokumentaciju naznačenu u javnom natječaju budući da manjak samo jednog dokumenta isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na javni natječaj.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19), a koji se odnosi na natječajni postupak, dostupan je na linku <https://zadarska-zupanija.hr/images/izvadak_iz_zakona_2019.pdf>.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije [www.zadarska-zupanija.hr](http://www.zadarska-zupanija.hr)

i na oglasnoj ploči Doma Županije dana 20. listopada 2021. godine.

**PROČELNIK**

**v.r. Stipe Zrilić, mag. iur.**